ddrg/super_eurlex huggingface dataset:
2. FRI BEVÆGELIGHED FOR TJENESTEYDELSER

1. 31994 L 0019: Europa-Parlamentets og Rådets direktiv 94/19/EF af 30. maj 1994 om indskudsgarantiordninger (EFT L 135 af 31.5.1994, s. 5).

Uanset artikel 7, stk. 1, i direktiv 94/19/EF finder minimumsgarantiniveauet først anvendelse i Estland pr. 31. december 2007. Estland skal sikre, at dets indskudsgarantiordning yder en dækning på mindst 6391 EUR indtil den 31. december 2005 og mindst 12782 EUR fra den 1. januar 2006 til den 31. december 2007.

Medlemsstaterne vil i overgangsperioden have ret til at forhindre filialer af estiske kreditinstitutter, som er etableret på deres respektive område, i at udføre bankvirksomhed, medmindre og indtil sådanne filialer har tilsluttet sig en officielt anerkendt indskudsgarantiordning på den pågældende medlemsstats område for at dække forskellen mellem Estlands garantiniveau og det i artikel 7, stk. 1, omhandlede minimumsniveau. Kravet om, at en filial af et estisk kreditinstitut, der driver virksomhed i den pågældende medlemsstat, overholder det i artikel 7, stk. 1, omhandlede minimumsniveau, kan også opfyldes via den estiske indskudsgarantiordning.

2. 31997 L 0009: Europa-Parlamentets og Rådets direktiv 97/9/EF af 3. marts 1997 om investorgarantiordninger (EFT L 84 af 26.3.1997, s. 22).

Uanset artikel 4, stk. 1, i direktiv 97/9/EF finder minimumsgarantiniveauet først anvendelse i Estland pr. 31. december 2007. Estland skal sikre, at dets investorgarantiordning yder en dækning på mindst 6391 EUR indtil den 31. december 2005 og mindst 12782 EUR fra den 1. januar 2006 til den 31. december 2007.

Medlemsstaterne vil i overgangsperioden have ret til at forhindre filialer af estiske kreditinstitutter, som er etableret på deres respektive område, i at udføre investeringsvirksomhed, medmindre og indtil sådanne filialer har tilsluttet sig en officielt anerkendt investorgarantiordning på den pågældende medlemsstats område for at dække forskellen mellem Estlands garantiniveau og det i artikel 4, stk. 1, omhandlede minimumsniveau. Kravet om, at en filial af et estisk investeringsselskab, der driver virksomhed i den pågældende medlemsstat, overholder det i artikel 4, stk. 1, omhandlede minimumsniveau, kan også opfyldes via den estiske investorgarantiordning.

--------------------------------------------------
B. VANDKVALITET

31991 L 0271: Rådets direktiv 91/271/EØF af 21. maj 1991 om rensning af byspildevand (EFT L 135 af 30.5.1991, s. 40), som ændret ved:

- 31998 L 0015: Kommissionens direktiv 98/15/EF af 27.2.1998 (EFT L 67 af 7.3.1998, s. 29).

Som en undtagelse fra artikel 3 og 4 samt artikel 5, stk. 2, i direktiv 91/271/EØF finder kravene til kloaknet og rensning af byspildevand ikke fuldt ud anvendelse i Slovenien før den 31. december 2015 i overensstemmelse med følgende mellemliggende mål:

- inden den 31. december 2008 skal direktivet overholdes for byområder med en befolkning på over 10000 personækvivalenter i følsomme områder

- inden den 31. december 2010 skal direktivet overholdes for byområder med en befolkning på over 15000 personækvivalenter.

--------------------------------------------------
1. FRIE VAREBEVÆGELSER

32001 L 0083: Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (EFT L 311 af 28.11.2001, s. 67).

Som en undtagelse fra kravene til kvalitet, sikkerhed og virkning, således som de er fastsat i direktiv 2001/83/EF, skal markedsføringstilladelser for farmaceutiske produkter på den liste i tillæg A til dette bilag, som Slovenien har forelagt på ét sprog, og som er udstedt i henhold til slovensk lovgivning før tiltrædelsestidspunktet, forblive i kraft, indtil de fornys i henhold til gældende fællesskabsret og i overensstemmelse med den tidsplan, som er anført i nævnte liste, eller indtil den 31. december 2007, hvis denne dato ligger tidligere. Uanset bestemmelserne i afsnit III, kapitel 4, i direktivet er markedsføringstilladelser i henhold til denne undtagelse ikke omfattet af gensidig anerkendelse i medlemsstaterne, sålænge disse produkter ikke har opnået tilladelse i henhold til EU-lovgivningen.

--------------------------------------------------
12003T053

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Femte del : bestemmelser om iværksættelsen af denne akt - Afsnit II : anvendelse af institutionernes retsakter - Artikel 53



EU-Tidende nr. L 236 af 23/09/2003 s. 0048 - 0048
3. FRIE KAPITALBEVÆGELSER

Traktaten om Den Europæiske Union

Traktat om oprettelse af Det Europæiske Fællesskab

Uanset forpligtelserne i de traktater, som Den Europæiske Union bygger på, kan Estland i syv år fra tiltrædelsesdatoen opretholde reglerne i den på tidspunktet for undertegnelsen af tiltrædelsestraktaten gældende estiske lovgivning om erhvervelse af landbrugsjord og skov for statsborgere i medlemsstaterne og selskaber, der er dannet i overensstemmelse med lovgivningen i en anden medlemsstat, men som hverken er etableret eller registreret i Estland. Under ingen omstændigheder må statsborgere i en medlemsstat behandles mindre gunstigt med hensyn til erhvervelse af landbrugsjord og skov, end de blev det på tidspunktet for tiltrædelsestraktatens undertegnelse eller behandles mere restriktivt end tredjelandsstatsborgere.

Statsborgere i en anden medlemsstat, der ønsker at etablere sig som selvstændige landbrugere og bosætte sig i Estland, og som har haft lovlig bopæl og været aktivt beskæftiget med landbrug i Estland i mindst tre år i træk, vil ikke være underkastet bestemmelserne i det foregående afsnit eller andre procedurer end estiske statsborgere.

Disse overgangsforanstaltninger vil blive taget op til generel revision i løbet af det tredje år efter tiltrædelsesdatoen. Kommissionen skal med henblik herpå forelægge en rapport for Rådet. Rådet kan med enstemmighed på forslag af Kommissionen beslutte at afkorte eller ophæve overgangsperioden i første afsnit.

Hvis der er tilstrækkeligt meget, som tyder på, at der ved udløbet af overgangsperioden vil være alvorlige forstyrrelser eller risiko herfor på det estiske marked for landbrugsjord, træffer Kommissionen på anmodning af Estland afgørelse om at forlænge overgangsperioden med højst tre år.

--------------------------------------------------
Artikel 41

Hvis der er behov for overgangsforanstaltninger for at lette overgangen fra den nuværende ordning i den nye medlemsstat til den ordning, som anvendelsen af den fælles landbrugspolitik medfører på de vilkår, der findes i denne akt, bør Kommissionen vedtage sådanne foranstaltninger efter proceduren i artikel 42, stk. 2, i Rådets forordning (EF) nr. 1260/2001 om den fælles markedsordning for sukker [23], eller eventuelt i de tilsvarende artikler i andre forordninger om de fælles markedsordninger for landbrug eller den relevante udvalgsprocedure som fastsat i gældende lovgivning. De i denne artikel omhandlede overgangsforanstaltninger kan træffes i en periode på tre år efter tiltrædelsesdatoen, og de må ikke anvendes ud over denne periode. Rådet kan, med enstemmighed på forslag af Kommissionen og efter at have indhentet udtalelse fra Europa-Parlamentet, forlænge denne periode.

Overgangsforanstaltninger, der knytter sig til gennemførelsen af instrumenterne vedrørende den fælles landbrugspolitik, og som ikke er nærmere beskrevet i denne akt, men som er nødvendige på grund af tiltrædelsen, skal inden tiltrædelsen vedtages af Rådet med kvalificeret flertal på forslag af Kommissionen, eller, hvis de vedrører instrumenter, der oprindeligt er vedtaget af Kommissionen, vedtages af denne efter den procedure, der kræves for at vedtage de pågældende instrumenter.

[23] EFT L 178 af 30.6.2001, s. 1.

--------------------------------------------------
12003TN02/17

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Bilag II: Liste omhandlet i artikel 20 i tiltrædelsesakten - 17. Forbruger- og sundhedsbeskyttelse



EU-Tidende nr. L 236 af 23/09/2003 s. 0711 - 0711
6. FISKALE BESTEMMELSER

1. 31977 L 0388: Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag (EFT L 145 af 13.6.1977, s. 14), senest ændret ved:

- 32002 L 0038: Rådets direktiv 2002/38/EØF af 7.5.2002 (EFT L 128 af 15.5.2002, s. 41).

a) Uanset artikel 12, stk. 3, litra a), i direktiv 77/388/EØF kan Slovenien opretholde i) en reduceret momssats på mindst 8,5 % på tilberedning af måltider indtil den 31. december 2007, eller indtil udgangen af den overgangsperiode, der er omhandlet i artikel 28 l i direktivet, alt efter hvilken dato, der indtræffer først, og ii) en reduceret momssats på mindst 5 % indtil den 31. december 2007 på opførelse, renovering og vedligeholdelse af privat boligbyggeri, som ikke er led i en socialpolitik, med undtagelse af byggematerialer.

b) Ved anvendelse af artikel 28, stk. 3, litra b), i direktiv 77/388/EØF kan Slovenien fortsat momsfritage international personbefordring omhandlet i punkt 17 i bilag F til direktivet, indtil betingelsen i direktivets artikel 28, stk. 4, er opfyldt, eller så længe den samme fritagelse anvendes af en af de nuværende medlemsstater, afhængig af hvilken dato der kommer først.

2. 31992 L 0079: Rådets direktiv 92/79/EØF af 19. oktober 1992 om indbyrdes tilnærmelse af cigaretafgifterne (EFT L 316 af 31.10.1992, s. 8) senest ændret ved:

- 32002 L 0010: Rådets direktiv 2002/10/EF af 12.2.2002 (EFT L 46 af 16.2.2202, s. 26).

Uanset artikel 2, stk. 1, i direktiv 92/79/EØF kan Slovenien udsætte anvendelsen af den samlede minimumspunktafgift på 60 EUR og afgiften på 64 EUR pr. 1000 cigaretter for cigaretter i den mest efterspurgte prisklasse indtil den 31. december 2007 under forudsætning af, at Slovenien gradvist tilpasser sine punktafgiftssatser til den samlede minimumspunktafgift, der er fastsat i direktivet.

Med forbehold af artikel 8 i Rådets direktiv 92/12/EØF om den generelle ordning for punktafgiftspligtige varer, om oplægning og omsætning heraf samt om kontrol hermed [2] og efter at have underrettet Kommissionen, kan medlemsstaterne, så længe ovennævnte undtagelse gælder, opretholde samme begrænsninger for mængden af cigaretter, som kan indføres i deres område fra Slovenien, uden betaling af yderligere punktafgifter end dem, der anvendes på import fra tredjelande. De medlemsstater, der gør brug af denne mulighed, kan foretage den nødvendige kontrol, uden at det får betydning for det indre markeds funktion.

[2] EFT L 76 af 23.3.1992, s. 1. Senest ændret ved direktiv 2000/47/EF (EFT L 193 af 29.7.2000, s. 73).

--------------------------------------------------
12003T/AFI/DCL/18

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Slutakten - III. Andre erklæringer - C. Fælles erklæringer fra de nuværende medlemsstater - 18. Erklæring om arbejdskraftens frie bevægelighed: Slovakiet



EU-Tidende nr. L 236 af 23/09/2003 s. 0977 - 0977
32. Erklæring fra Republikken Letland om fiskeri

For så vidt angår forordning (EØF) nr. 3760/92, der fastlægger den andel af Fællesskabets fiskerimuligheder, som skal tildeles medlemsstater i forbindelse med bestande, der er omfattet af fangstbegrænsninger, er det Letlands opfattelse, at de særlige bestemmelser i denne akt om de fiskerimuligheder, der skal tildeles Letland i Østersøen, henviser til det eksisterende forvaltningssystem inden for IBSFC, som det er beregnet for EU-15 og Estland, Letland, Litauen og Polen.

For så vidt angår fiskerimulighederne inden for rammerne af Kommissionen for Fiskeriet i det Nordøstlige Atlanterhav (NEAFC) erklærer Letland, at det er interesseret i fiskeri i dette område, selv om det ikke har haft betydelige fangster i den seneste periode. Som samarbejdspart i NEAFC, der overholder alle de beslutninger og bestemmelser, som denne kommission fastlægger, forventer Letland, at der tages behørigt hensyn til dets interesser, når fiskerimulighederne fordeles mellem Letland og andre nye medlemsstater.

--------------------------------------------------
6. TRANSPORTPOLITIK

1. 31992 L 0006: Rådets direktiv 92/6/EØF af 10. februar 1992 om montering og anvendelse af hastighedsbegrænsende anordninger i visse klasser af motorkøretøjer i Fællesskabet (EFT L 57 af 2.3.1992, s. 27).

Som en undtagelse fra artikel 2 og artikel 3, stk. 1, i direktiv 92/6/EØF behøver motorkøretøjer, der udelukkende bruges til indenlandsk transport i Malta, ikke at være udstyret med hastighedsbegrænsende anordninger før den 31. december 2005.

2. 31996 L 0096: Rådets direktiv 96/96/EØF af 20. december 1996 om indbyrdes tilnærmelse af medlemsstaternes lovgivning om teknisk kontrol med motorkøretøjer og påhængskøretøjer dertil (EFT L 46 af 17.2.1997, s. 1), senest ændret ved:

- 32001 L 0011: Kommissionens direktiv 2001/11/EF af 14.2.2001 (EFT L 48 af 17.2.2001, s. 20).

Som en undtagelse fra artikel 1 i direktiv 96/96/EF skal følgende punkter i følgende kategorier, der er anført i bilag I og II til direktivet, ikke afprøves for motorkøretøjer, der udelukkende bruges til indenlandsk transport i Malta, før den 31. december 2004:

- punkt 5.3 for køretøjer i kategori 1-6

- punkt 6.1.6, 6.2, 7.1, 7.8, 7.9 og 7.10 for køretøjer i kategori 1-3 og

- punkt 6.2 og 7.5 for køretøjer i kategori 4-6.

3. 31999 L 0062: Europa-Parlamentets og Rådets direktiv 1999/62/EF af 17. juni 1999 om afgifter på tunge godskøretøjer for benyttelse af visse infrastrukturer. (EFT L 187 af 20.7.1999, s. 42).

Som en undtagelse fra artikel 6, stk. 1, i direktiv 1999/62/EF finder minimumsafgiftssatserne i bilag I til direktivet ikke anvendelse i Malta for køretøjer, der bruges til international transport, før den 31. december 2004. Indtil denne dato skal Maltas afgiftssatser for disse køretøjer mindst udgøre 80 % af de minimumssatser, der er fastsat i bilag I til direktivet.

Som en undtagelse fra artikel 6, stk. 1, i direktiv 1999/62/EF finder minimumsafgiftssatserne i bilag I til direktivet ikke anvendelse i Malta for køretøjer, der udelukkende bruges til indenlandsk transport, før den 31. december 2005. Indtil denne dato skal Maltas afgiftssatser for disse køretøjer mindst udgøre 65 % af de minimumssatser, der er fastsat i bilag I til direktivet.

--------------------------------------------------
24. Erklæring fra Den Tjekkiske Republik om transportpolitik

I overensstemmelse med EU's fælles holdning til kapitlet om transportpolitik kan nuværende og nye medlemsstater gradvis udveksle cabotagetilladelser på grundlag af bilaterale aftaler og har også mulighed for fuld liberalisering. I lyset af dette forventer Den Tjekkiske Republik derfor, at de bilaterale forhandlinger med medlemsstaterne vil fortsætte i 2003 med henblik på enten en bilateral aftale om fuld liberalisering af cabotage eller gradvis udveksling af cabotagetilladelser, hvis en overgangsperiode er nødvendig.

Den Tjekkiske Republik udtrykker tilfredshed med, at der er opnået en gensidig aftale med Tyskland om en omkostningsstrukturanalyse, på grundlag af hvilken der kan udarbejdes bilaterale cabotagekontingenter fra og med 2004.

--------------------------------------------------
12003T015

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Anden del : tilpasninger af traktaterne - Afsnit I : bestemmelser vedrørende institutionerne - Kapitel 5 - Regionsudvalget - Artikel 15



EU-Tidende nr. L 236 af 23/09/2003 s. 0038 - 0038
4. LANDBRUG

1. 31991 R 2092: Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (EFT L 198 af 22.7.1991, s. 1), senest ændret ved:

- 32002 R 0473: Kommissionens forordning (EF) nr. 473/2002 af 15.3.2002 (EFT L 75 af 16.3.2002, s. 21).

Uanset artikel 6, stk. 1 og 2, i forordning (EØF) nr. 2092/91 tillades ubegrænset brug af estisk tørv i økologisk landbrug i Estland i en periode på 18 måneder fra tiltrædelsesdatoen.

Uanset artikel 6, stk. 1 og 2, i forordning (EØF) nr. 2092/91 tillades brug af kaliumpermanganat til alle afgrøder og til jordbundsbehandling i økologisk landbrug i Estland i en periode på 18 måneder fra tiltrædelsesdatoen.

Uanset artikel 6, stk. 1, 2 og 3, i forordning (EØF) nr. 2092/91 tillades brug af frø og vegetativt formeringsmateriale, der ikke er fremstillet efter den økologiske produktionsmetode, i økologisk landbrug i Estland indtil den 1. januar 2006.

2. 31999 R 1254: Rådets forordning (EF) nr. 1254/1999 af 17. maj 1999 om den fælles markedsordning for oksekød (EFT L 160 af 26.6.1999, s. 21), senest ændret ved:

- 32001 R 2345: Kommissionens forordning (EF) nr. 2345/2001 af 30.11.2001 (EFT L 315 af 1.12.2001, s. 29).

Uanset artikel 3, litra f), i forordning (EF) nr. 1254/1999 kan Estland indtil udgangen af 2006 betragte køer af racer, der er anført i bilag I til Kommissionens forordning (EF) nr. 2342/1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne [2], som berettiget til ammekopræmie i henhold til kapitel III i forordning (EF) nr. 1254/1999, forudsat at de er blevet bedækket af tyre af kødracer eller insemineret med sæd fra sådanne tyre.

3. 31999 R 1255: Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (EFT L 160 af 26.6.1999, s. 48), senest ændret ved:

- 32002 R 0509: Kommissionens forordning (EF) nr. 509/2002 af 21. 3.2002 (EFT L 79 af 22.3.2002, s. 15).

Uanset artikel 38, stk. 1, i forordning (EF) nr. 1255/1999 vil Estland i produktionsårene 2004-2005 fortsat kunne foretage nationale betalinger til malkekøer op til det niveau, der blev betalt året inden tiltrædelsen.

Estland skal forelægge en rapport for Kommissionen om gennemførelsen af disse statsstøtteforanstaltninger med angivelse af støttens form og støttebeløbene.

[2] EFT L 281 af 4.11.1999, s. 30.

--------------------------------------------------
12003T024

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Fjerde del : midlertidige bestemmelser - Afsnit I : overgangsforanstaltninger - Artikel 24



EU-Tidende nr. L 236 af 23/09/2003 s. 0040 - 0040
A. LUFTKVALITET

31994 L 0063: Europa-Parlamentets og Rådets direktiv 94/63/EF af 20. december 1994 om forebyggelse af emissioner af flygtige organiske forbindelser (VOC) ved benzinoplagring og benzindistribution fra terminaler til servicestationer (EFT L 365 af 31.12.1994, s. 24).

1. Som en undtagelse fra artikel 3 og bilag I til direktiv 94/63/EF finder kravene til eksisterende oplagringsanlæg på terminaler ikke anvendelse i Slovakiet:

- før den 31. december 2004 på 41 oplagringsanlæg med en årlig aftappet gennemstrømningsmængde på over 50000 tons;

- før den 31. december 2007 på 26 oplagringsanlæg med en årlig aftappet gennemstrømningsmængde på over 25000 tons.

2. Som en undtagelse fra artikel 4 og bilag II til direktiv 94/63/EF finder kravene til udstyr til påfyldning/tømning på terminaler ikke anvendelse i Slovakiet:

- før den 31. december 2004 for 3 terminaler med en årlig gennemstrømningsmængde på over 150000 tons;

- før den 31. december 2007 for 5 terminaler med en årlig gennemstrømningsmængde på under 150000 tons.

3. Som en undtagelse fra artikel 5 i direktiv 94/63/EF finder kravene til eksisterende mobile beholdere på terminaler ikke anvendelse på 74 tankbiler i Slovakiet før den 31. december 2007.

4. Som en undtagelse fra artikel 6 og bilag III til direktiv 94/63/EF finder kravene til påfyldning af eksisterende oplagringsanlæg på servicestationer ikke anvendelse i Slovakiet:

- før den 31. december 2004 på 226 servicestationer med en årlig gennemstrømningsmængde på over 1000 m3;

- før den 31. december 2007 på yderligere 116 servicestationer med en årlig gennemstrømningsmængde på over 500 m3;

- før den 31. december 2007 på yderligere 24 servicestationer med en årlig gennemstrømningsmængde svarende til eller mindre end 500 m3.

--------------------------------------------------
35. Erklæring fra Republikken Malta om neutralitet

Malta bekræfter sin tilslutning til Den Europæiske Unions fælles udenrigs- og sikkerhedspolitik som fastsat i traktaten om Den Europæiske Union.

Malta bekræfter, at dets deltagelse i Den Europæiske Unions fælles udenrigs- og sikkerhedspolitik ikke berører dets neutralitet. Det fremgår klart af traktaten om Den Europæiske Union, at alle afgørelser, som EU måtte træffe i retning af et fælles forsvar, skal træffes med enstemmighed af Det Europæiske Råd og vedtages af medlemsstaterne i overensstemmelse med deres respektive forfatningsmæssige bestemmelser.

--------------------------------------------------
Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Bilag V: Liste omhandlet i artikel 24 i tiltrædelsesakten: Den Tjekkiske Republik - 7. Miljø - B. Vandkvalitet



EU-Tidende nr. L 236 af 23/09/2003 s. 0809 - 0809



B. VANDKVALITET 31991 L 0271: Rådets direktiv 91/271/EØF af 21. maj 1991 om rensning af byspildevand (EFT L 135 af 30.5.1991, s. 40), som ændret ved: - 31998 L 0015: Kommissionens direktiv 98/15/EF af 27.2.1998 (EFT L 67 af 7.3.1998, s. 29). Som en undtagelse fra artikel 3 og 4 samt artikel 5, stk. 2, i direktiv 91/271/EØF finder kravene til kloaknet og rensning af byspildevand ikke anvendelse i Den Tjekkiske Republik før den 31. december 2010 i overensstemmelse med følgende mellemliggende mål: for så vidt angår byområder med over 10000 personækvivalenter, skal Den Tjekkiske Republik sikre, at direktivets bestemmelser er opfyldt i 18 af byområderne senest ved tiltrædelsen og i de 36 øvrige byområder med samme personækvivalenter inden den 31. december 2006. --------------------------------------------------
12003T/AFI/DCL/37

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Slutakten - III. Andre erklæringer - K. Erklæringer fra Republikken Malta - 37. Erklæring fra Republikken Malta om opretholdelse af nulsatsen for moms



EU-Tidende nr. L 236 af 23/09/2003 s. 0983 - 0983